text: Шакира сглобява идеалния мъж във видеото на "Te Felicito" с Раул Алехандро • Шоубизнес • Новини • Радио FM+
  Facebook
  YouTube
  Twitter
  RSS
  Начало
  Новини
  Галерия
  Игри
  Предавания
  Кампании
  Програма
  За нас
  Радио новини
  Шоубизнес
  Кино
  Технологии
  Мода
  Свежо
  Здравен бюлетин
  « обратно
  Шакира сглобява идеалния мъж във видеото на "Te Felicito" с Раул Алехандро
  26.04.202212:31
  Tweet
  Шакира си колаборира с латино певецът и автор на песни Раул Алехандро в новия си сингъл "Te Felicito".
  Регетон парчето, наситено с фънк, излиза заедно с музикално видео, което показва как певицата създава своя идеален мъж, който се оказва не друг, а именно пуерториканския артист Раул Алехандро. Режисирано от Хауме де ла Игуана, видеото е заснето в Барселона. В него изпълнителят (и неговото алтер его-робот) се присъединяват към Шакира в наелектризираща хореография, която кара всеки, който гледа, да иска да се пренесе в техния свят.
  Колумбийската сензация е не само певица, но и автор на песни, продуцент, танцьор и хореограф. Тя има над 80 милиона продадени копия по целия свят и е спечелила множество награди, а също така е и най-гледаният и най-слушаният латино изпълнител в платформите YouTube (над 20 милиарда общи показвания) и Spotify. Последният проект на Шакира, озаглавен El Dorado, дебютира на #1 в iTunes в 37 държави, грабва латино "Грами" за най-добър поп вокален албум през 2017 и "Грами" за най-добра латино поп колекция през 2018.
  Раул Алехандро ръководи новото поколение латино музиканти, откакто се появява на сцената през 2017. Множество негови хитове са със златни, платинени и мултиплатинени сертификати. Албумът му VICE VERSA достига платинен статут, събира над 2 милиарда стрийма и се изкачва на #1 в класацията за най-добра латино колекция на Billboard и Apple Music през 2021. Песента "Desesperados", колаборация с Ченчо Корлеоне, стига до #9 в Global Top 50 класацията на Spotify и натрупва над 141 милиона стрийма в световен мащаб.